stanford-oval/wikipedia huggingface dataset:
พอล ซีมัวร์
ประวัติ

ซีมัวร์เกิดที่ เมืองพลิมัธ เคาน์ตีเดวอน ประเทศอังกฤษ เคยเรียนที่วิทยาลัยพลิมัธ ก่อนที่จะสอบเข้ามหาวิทยาลัยออกซฟอร์ดได้เป็นอันดับหนึ่ง ในการสอบคัดเลือกทั่วประเทศ ซีมัวร์เข้าเรียนที่วิทยาลัยเอกซีเตอร์ มหาวิทยาลัยออกซฟอร์ด และได้รับหลายปริญญา ได้แก่ ศิลปศาสตรบัณฑิต (BA) ใน พ.ศ. 2514, วิทยาศาสตร์มหาบัณฑิต (MSc) ใน พ.ศ. 2515, อักษรศาสตร์มหาบัณฑิต (MA) ใน พ.ศ. 2518, และอักษรศาสตร์ดุษฎีบัณฑิต (D.Phil) ใน พ.ศ. 2518
ซีมัวร์ได้รับการยอมรับว่า เป็นผู้ค้นพบทฤษฏีทางด้านเมตริกซ์จำเพาะเต็มตัว (totally unimodular matrices), ทฤษฎีบทสี่สี, ทฤษฏีโรเบิร์ตสัน-ซีมัวร์ บนกราฟไมเนอร์, ทฤษฏีกราฟสมบูรณ์จัด (strong perfect graph theorem), ข้อความคาดการณ์แฮดวิเจอร์ (Hadwiger conjecture), และ claw-free graphs เขาเคยได้รับรางวัลฟัลเคอร์สัน, ในปี 2522, 2537, และปี 2549, รางวัลโปลยา ในปี 2526 และ ปี 2547 และรางวัลออสโทรว์สกี ในปี 2547 และอื่นๆ
ซีมัวร์ได้รับตำแหน่งศาสตราจารย์ถาวรที่มหาวิทยาลัยโอไฮโอ เมืองโคลัมบัส รัฐโอไฮโอ ในปี 2526 ต่อมาระหว่างปี 2526 ถึงปี 2539 เขาได้ย้ายไปยังเบลล์แลป จากนั้นไปยังเบลล์คอร์ (ศูนย์วิจัยการสื่อสารเบลล์) เมืองมอริสทาวน์ รัฐนิวเจอร์ซีย์ (ปัจจุบันคือเทลคอร์เดียเทคโนโลยี) เขาเริ่มทำงานในตำแหน่งศาสตราจารย์ที่มหาวิทยาลัยพรินซ์ตันในปี 2539 และปัจจุบันเป็นบรรณาธิการใหญ่ของนิตยสารทฤษฏีกราฟ เขาแต่งงานกับเชลลี แมคโดนัลด์ ซีมัวร์ (Shelley MacDonald Seymour) จากออตตาว่าในปี 2522 พวกเขามีลูกด้วยกันทั้งหมดสองคน
แหล่งข้อมูลอื่น

เว็บไซต์ของพอล ซีมัวร์ ที่มหาวิทยาลัยพรินซ์ตัน
พอล แกสคอยน์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  พอล จอห์น แกสคอยน์
เกิด:   (1967-05-27) 27 พฤษภาคม ค.ศ. 1967 (57 ปี)
เกิดที่:  Dunston, Gateshead England
สูง:  1.77 m (5 ft 10 in)
ตำแหน่ง:  Midfielder
ชุดเยาวชน
1980–1985:  Newcastle United
ชุดใหญ่*
| ปี |  ทีม |  ลงเล่น† |  (ประตู)† |
| 1985–1988 |  Newcastle United |  92 |  (21) |
| 1988–1992 |  Tottenham Hotspur |  92 |  (19) |
| 1992–1995 |  Lazio |  43 |  (6) |
| 1995–1998 |  Rangers |  74 |  (30) |
| 1998–2000 |  Middlesbrough |  41 |  (4) |
| 2000–2002 |  Everton |  32 |  (1) |
| 2002 |  Burnley |  6 |  (0) |
| 2003 |  Gansu Tianma |  4 |  (2) |
| 2004 |  Boston United |  4 |  (0) |
| รวม |   |  391 |  (83) |
ทีมชาติ
| 1987–1988 |  England U21 |  13 |  (5) |
| 1989 |  England B |  4 |  (1) |
| 1988–1998 |  England |  57 |  (10) |
ผู้จัดการทีม
2005:  Kettering Town
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น.  † ลงเล่น (ประตู) 
พอล จอห์น แกสคอยน์ (อังกฤษ: Paul John Gascoigne) หรือรู้จักในอีกชื่อว่า แกซซา (อังกฤษ: Gazza) เกิดเมื่อวันที่ 27 พฤษภาคม ค.ศ. 1967 เป็นอดีตนักฟุตบอลชาวอังกฤษ เล่นตำแหน่งกองกลาง เขาเล่นอยู่กับสโมสรนิวคาสเซิลยูไนเต็ด, ท็อตแนมฮอตสเปอร์, ลาซีโอ, เรนเจอส์, มิดเดิลสโบร, เอฟเวอร์ตัน และ  กานซูเทียนมา เขายังลงเล่นในฐานะนักฟุตบอลทีมชาติอังกฤษ 57 นัด
พระเจ้าโคลทาร์ที่ 1

โคลธาร์ที่ 1 (อังกฤษ: Chlothar I) หรือโคลแทร์ที่ 1 (อังกฤษ: Clotaire I) หรือผู้อาวุโส (le Vieux) กษัตริย์ของชาวแฟรงก์ เป็นหนึ่งในสี่พระโอรสของโคลวิสที่ 1 แห่งราชวงศ์เมรอแว็งเฌียง
พระบิดาของโคลธาร์ โคลวิสที่ 1 แบ่งอาณาจักรให้พระโอรสสี่คน ใน ค.ศ. 511 โคลธาร์ที่ 1 รับช่วงต่อสองอาณาเขตใหญ่บนชายฝั่งตะวันตกของฟรานเกียที่ถูกแยกจากกันโดยดินแดนของอาณาจักรปารีสพระเชษฐา ชิลเดอแบต์ที่ 1 โคลธาร์ใช้เวลาในชีวิตส่วนใหญ่ในการสู้รบเพื่อขยายอาณาเขตไปในราชอาณาจักรของพระญาติหรือไม่ก็เพื่อนบ้าน
พระเชษฐาของพระองค์หลีกเลี่ยงการทำสงครามเองโดยตรงด้วยการร่วมมือกับพระองค์โจมตีดินแดนเพื่อนบ้านหรือไม่ก็รุกรานดินแดนในตอนที่ผูกปกครองของพวกเขาตาย ดินแดนที่ยึดมาได้ถูกแบ่งกันระหว่างพระเชษฐาพระอนุชาที่ร่วมมือกัน ในบั้นปลายพระชนมชีพ โคลธาร์ได้จัดการรวมฟรานเกียให้เป็นหนึ่งเดียวโดยการยึดเอาดินแดนของพระเชษฐามาหลังจากที่พวกเขาสิ้นพระชนม์ ต่อเมื่อพระองค์สิ้นพระชนม์ อาณาจักรของชาวแฟรงก์ถูกแบ่งอีกครั้งให้กับพระโอรสของพระองค์เองสี่คนที่ยังมีชีวิตอยู่ พระโอรสคนที่ห้าก่อกบฏและถูกสังหารพร้อมกับครอบครัวของตน
พระบิดาของโคลธาร์ โคลวิสที่ 1 ได้เปลี่บนไปนับถือศาสนาคริสต์นิกายไนซีน แต่โคลธาร์ เหมือนกับชาวเมรอแว็งเฌียงคนอื่นๆ ไม่ได้มองว่าหลักธรรมคำสอนเรื่องการมีคู่สมรสเพียงคนเดียวเป็นสิ่งที่กษัตริย์ต้องยึดถือ พระองค์มีพระชายาห้าคน เพื่อเอื้อประโยชน์ทางการเมืองมากกว่าเป็นความต้องการส่วนพระองค์ แม้การยุยงส่งเสริมของเหล่าชายาจะทำให้พระองค์มอบเงินให้กับสิ่งปลูกสร้างทางศาสนาใหม่ๆหลายครั้ง แต่พระองค์ก็ไม่ใช่ชาวคริสต์ที่มีศรัทธาแรงกล้าและประสบความสำเร็จในการนำการเก็บภาษีมาใช้กับอสังหาริมทรัพย์ทางศาสนา
พระชนม์ชีพ > พระชนมชีพในวัยเยาว์

โคลธาร์เป็นพระโอรสคนที่ห้าของโคลวิสที่ 1 และเป็นพระโอรสคนที่สี่ของราชินีโคลทิลด์ ชื่อ "โคลธาร์" มีความหมายว่า "ความรุ่งโรจน์" โคลธษร์เสด็จพระราชสมภพราว ค.ศ. 497 ในซอยส์ซงส์ หลังการสิ้นพระชนม์ของพระบิดาเมื่อ 27 พฤศจิกายน  ค.ศ. 511 พระองค์ได้รับอาณาจักรที่เป็นส่วนแบ่งของพระองค์ คือ นครซอยส์ซงส์ที่พระองค์ตั้งให้เป็นเมืองหลวงของพระองค์, เมืองล็อง, โนยม, ค็อมเบร และมาสตริชต์ และตอนล่างของแม่น้ำมูส แต่พระองค์ทะเยอทะยานมากและหาทางขยายเขตแดนของตน
พระชนม์ชีพ > การขึ้นครองบัลลังก์

หลังการสิ้นพระชนม์ของโคลวิสที่ 1 ใน ค.ศ. 511 อาณาจักรแฟรงก์ถูกแบ่งให้กับโคลธาร์และพระเชษฐา เธอเดริค, ชิลเดอแบต์ และโคลโดเมอร์ ด้วยสิทธิ์ของความเป็นมารดา พระราชินีจะได้รับส่วนแบ่งในอาณาจักรของพระโอรส โคลวิสที่ 1 ซึ่งมีพระชายาสองคนแบ่งอาณาจักรของตนเป็นสองส่วนให้พระชายาแต่ละคน แล้วค่อยแบ่งเป็นส่วนๆให้พระโอรสไล่ไปตามลำดับ คนโตสุด เธอเดริค พระโอรสของพระชายาคนแรก ได้รับครึ่งหนึ่งของอาณาจักรฟรานเกีย ไรม์ โคลธาร์แบ่งอีกครึ่งหนึ่งของอาณาจักรกับพระเชษฐา ชิลเดอแบต์กับโคลโดแมร์ โคลแธร์ได้รับส่วนแบ่งทางตอนเหนือ ชิลเดอแบต์ได้อาณาจักรปารีสที่อยู่ตรงกลาง ส่วนโคลโดแมร์ได้อาณาจักรเออร์ลียงทางตอนใต้ เขตแดนที่รับช่วงต่อโดยโคลแธร์ประกอบด้วยสองส่วนที่แยกจากกันชัดเจน ส่วนแรกอยู่ในกอลิคเบลเยี่ยม ตรงกับอาณาจักรของชาวซาเลี่ยนแฟรงก์ที่พระองค์สถาปนาเมืองหลวงขึ้นที่ซอยส์ซงส์ และรวมไปถึงเขตปกครองของบิชอป เอเมียง, อาราส, แซ็งต์-กอนต็อง และทัวร์เน และที่อื่นๆในอากีแตนที่รวมไปถึงเขตปกครองของบิชอป อาฌ็อง, บาซาส เปริกูซ์
พระชนม์ชีพ > สงครามเบอร์กันดีครั้งแรก

ใน ค.ศ. 516 กุนโดบาด กษัตริย์แห่งเบอร์กันดี สิ้นพระชนม์ และบัลลังก์ถูกส่งต่อให้กับพระโอรสของพระองค์ ซิกิสมุสนด์ ที่เปลี่ยนไปนับถือศาสนาคริสต์ ซิกิสมุนด์รับนโบายที่ต่อต้านผู้นับถือนิกายอาเรียนแบบสุดขั้วมา กระทำการประหารชีวิตพระโอรสที่เป็นผู้นับถือนิกายอาเรียนของตน ซิเกริค ที่เป็นพระนัดดาของกษัตริย์ออสโทรโกธ เธโอเดริคมหาราช ซิกิสมุนด์ยังกระตุ้นชาวแฟรงก์ลงมือโจมตีพระองค์ แต่ทรงหลีกเลี่ยงความขัดแย้งด้วยการมอบพระธิดา ซูอาเวโกธ่า ให้แต่งงานกับพระเชษฐาร่วมบิดาของโคลธาร์ เธอเดริคที่ 1
ใน ค.ศ. 523 ด้วยการยุยงส่งเสริมของพระมารดา โคลทิลด์ โคลธาร์, ชิลเดอแบต์ และโคลโดแมร์ ตั้งกองทัพร่วมเดินทางไปต่อสู้กับชาวเบอร์กันดี กองทัพเบอร์กันดีพ่ายแพ้ และซิกิสมุนด์ถูกจับกุมตัวและประหารชีวิต พระอนุชาของซิกิสมุนด์ โกโดมาร์ แทนที่พระองค์บนบัลลังก์ด้วยการสนับสนุนของชนชั้นสูง ส่วนชาวแฟรงก์ก็ถูกบีบให้ออกไป
ใน ค.ศ. 524 โคลธาร์กับพระเชษฐา รวมถึงเธอเดริค เริ่มการสู้รบครั้งใหม่ มุ่งหน้าสู่หุบเขาอีแซร์ แต่ในวันที่ 25 มิถุนายน  ค.ศ. 524 พวกพระองค์พ่ายแพ้ครั้งใหญ่ที่สมรภูมิแห่งเวเซโรนซ์และโคลโดแมร์ถูกสังหาร ชาวแฟรงก์ออกจากเบอร์กันดี ส่วนโกโดมาร์กลับไปปกครองจนถึง ค.ศ. 534
พระชนม์ชีพ > การแต่งงานกับกุนเธิค

โคลธาร์แต่งงานกับกุนเธิค ราชินีแห่งเออร์ลียงและชายาม่ายของโคลโดแมร์ พระเชษฐาของพระองค์ การสมรสครั้งนี้มอบสิทธิ์ในการเข้าถึงทรัพย์สมบัติของโคลโดแมร์ให้กับโคลธาร์ และเป็นการรับรองตำแหน่งของกุนเธิคในฐานะทายาทหญิงในดินแดนของโกเดจิซีล กฎหมายของชาวแฟรงก์อนุญาตให้ผู้หญิงรับสืบทอดดินแดนได้หากพวกเธอไม่มีบุตรชาย
พระชนม์ชีพ > การแต่งงานกับอาเรกุนด์

พระชายาของโคลธาร์ อินกุนด์ เรียกร้องให้พระสวามีของตนหาสามีที่คู่ควรให้กับพระขนิษฐา อาเรกุนด์ เมื่อหาคนที่เหมาะสมไม่ได้ โคลธาร์จึงรับอาเรกุนด์เป็นหนึ่งในพระชายาของพระองค์เองในปี ค.ศ. 533-538 พระองค์ยังคงเป็นพระชายาจนกระทั่งพระเชษฐภคินี อินกุนด์ สิ้นพระชนม์ใน ค.ศ. 546 หลังจากนั้นพระองค์ก็หล่นจากการเป็นที่โปรดปรานของโคลธาร์
พระชนม์ชีพ > การพิชิตธูริงเกีย

ใน ค.ศ. 531 แอร์มานาฟรีด กษัตริย์ของชาวธูริงเกีย สัญญาจะยกส่วนหนึ่งของอาณาจักรธุริงเกียให้พระเชษฐาร่วมบิดาของโคลธาร์ เธอเดริค หากพระองค์ช่วยปลดบาเดริก ศัตรูของแอร์มานาฟรีดกับพระอนุชา ออกจากตำแหน่ง เธอเดริคตกลง ทว่าบาดเจ็บหลังจากได้รับชัยชนะ พระองค์ขอร้องโคลธาร์ให้ทำสงครามต่อ แอร์มานาฟรีดสิ้นพระชนม์ราวๆช่วงเวลานั้น และเป้าหมายกลายเป็นพิชิตธูริงเกียแทน
พันธมิตร ร่วมด้วยความช่วยเหลือของพระนัดดา เธอเดแบต์ที่ 1 พิชิตธูริงเกียได้ และมันกลายเป็นส่วนหนึ่งของเขตแดนแฟรงก์ ในช่วงที่แบ่งดินแดนที่ยึดมาได้กัน โคลธาร์กับเธอเดริคโต้เถียงกันอย่างรุนแรงเรื่องใครจะได้แต่งงานกับเจ้าหญิงราเดกุนด์ แต่ท้ายที่สุดโคลธาร์ชนะการโต้แย้งบนพื้นฐานที่ว่าคนของพระองค์เป็นคนจับกุมพระนางได้
พระชนม์ชีพ > เจ้าหญิงราเดกุนด์

ใน ค.ศ. 538 ราเดกุนด์ถูกนำตัวไปที่ซอยส์ซงส์เพื่อแต่งงานกับโคลธาร์เป็นราชินีที่ถูกต้องตามกฎหมายที่ช่วยให้อำนาจเหนือธูริงเกียของพระองค์แข็งแกร่งขึ้นได้
ขณะที่พระยศและสถานะของพระนางเป็นสิ่งจำเป็นสำหรับโคลธาร์ในการได้มาซึ่งอำนาจเหนือธูริงเกีย ราเดกุนด์ยังคงสวมใส่เสื้อผ้าธรรมดาและไม่ได้รับการปฏิบัติเยี่ยงราชินี ทั้งนี้ก็เนื่องมาจากความศรัทธาในศาสนาคริสของพระนาง ทรงไม่ต้องการความหรูหราฟุ่มเฟือย
ราเดกุนด์ไม่ทานเกินความจำเป็น พระนางยืนกรานว่าอาหารมากมายจะพระองค์จะต้องถูกมอบให้กับคนจน พระนางใช้เวลาส่วนใหญ่ไปกับการสวดมนต์และขับร้องบทสวด ทรงใช้เวลากับกษัตริย์น้อยมาก ความจงรักภักดีของพระนางมอบให้กับพระเจ้าเป็นอันดับหนึ่งและโคลธาร์เป็นอันดับสอง โคลธาร์เริ่มโกรธเคืองและขัดแย้งกับพระนางหลายครั้ง
พระนางเกษียณตัวเข้าสู่คอนแวนต์และไปก่อตั้งแอบบีย์ในปัวติเยร์ แซ็งต์ครูซ์ สำนักชีแห่งแรกในยุโรป พระนางได้รับยกย่องเป็นนักบุญราเดกุนด์
พระชนม์ชีพ > การได้มาซึ่งอาณาจักรเออร์ลียง

โคลธาร์เป็นผู้ยุงยงส่งเสริมหลักในการฆาตกรรมพระโอรสของพระเชษฐา โคลโดแมร์ ใน ค.ศ. 524 และส่วนแบ่งของพระองค์ในดินแดนที่ยึดมาได้ประกอยด้วยเมืองทัวร์และปัวติเยร์
พระเชษฐาของโคลธาร์ โคลโดแมร์ถูงสังหารเมื่อ 25 มิถุนายน  ค.ศ. 524 ในช่วงที่เดินทางไปต่อสู้กับชาวเบอร์กันดีที่สมรภูมิแห่งเวเซโรนซ์ หลังการสิ้นพระชนม์ของโคลโดแมร์ พระโอรสสามคนของพระองค์ เธโอเดบาลด์, กุนเธอร์ และโคลโดอาลด์ ถูกมอบให้อยู่ในการดูแลของพระอัยกี เจ้าชายน้องจึงได้รับการเลี้ยงดูในปารีสโดยพระมารดาของโคลโดแมร์ โคลทิลด์
เพื่อยับยั้งไม่ให้อาณาจักรเออร์ลียงกลับไปเป็นของพระนัดดา โคลธาร์ร่วมมือกับพระเชษฐา ชิลเดแบต์ ใน ค.ศ. 532 ข่มขู่ทายาทน้อยด้วยความตายเว้นแต่พวกเขาจะยอมตกลงเข้าสู่ศาสนา ทั้งสองพระองค์ส่งอาร์คาดิอุส หลานชายของซิโดนิอุส อาโปลลินาริส ไปหาพระมารดา โคลทิลด์ พร้อมกับกรรไกรและบาดคู่หนึ่ง เขายื่นคำขาดแก่พระราชินี เด็กๆจะมีชีวิตในฐานะพระหรือจะตายก็ได้
ธรรมเนียมแบบเจอร์มานิกทำให้พระราชินีโคลทิเด้ ในฐานะมารดา มีสิทธิ์ในฐานะประมุขของครัวเรือนของตน ทว่าสายเลือดของกษัตริย์จะถูกส่งต่อไปยังพระอนุชาก่อนจะส่งต่อไปยังอีกรุ่น เนื่องด้วยการเมืองของชนเผ่า การยอมให้เด็กชายไว้ผมยาวจะนำไปสู่สงครามกลางเมืองได้ ผมยาวเป็นสัญลักษณ์ของเชื้อพระวงศ์ชาวแฟรงก์ และการกำจัดมันถูกมองว่าเป็นการหยามหมิ่นอย่างร้ายแรง แต่เธโอเดบาลด์, กุนเธอร์ และโคลโดอาลด์ วันหนึ่งจะอ้างสิทธิ์ในบัลลังก์ได้ และเป็นหน้าที่ของโคลธาร์และชิบเดแบต์ที่จะส่งต่ออำนาจไปให้พวกเขา
โคลทิลด์รังเกียจและตกตะลึงกับข้อเรียกร้องที่ได้รับจากอาร์คาดิอุสและกล่าวว่าพระนางยอมเห็นพระโอรสสิ้นพระชนม์ดีกว่ามองเห็นพวกเขาถูกตัดผม
พระปิตุลาทั้งสองมาพร้อมกับแผนการฆาตกรรมเด็กน้อย โคลธาร์แทงเธโอเดบาลด์ที่รักแร้ กุนเธอร์ทิ้งตัวลงแทบเท้าชิลเดแบต์ที่ร้องไห้และเกือบจะขอร้องแทนพระนัดดา ทว่าโคลธาร์เรียกร้องให้ชิลเดแบต์ทำการฆาตกรรม กล่าวว่ามันเป็นวิธีเดียวที่จะสร้างความเป็นปึกแผ่นให้กับอำนาจ ชิลเดแบต์ส่งกุนเธอร์ให้โคลธาร์ที่แทงและบีบคอเขา เธโอเดบาลด์กับกุนเธอร์อายุสิบปีและเจ็ดปีตามลำดับ
โคลโดอาลด์ยังคงมีชีวิตด้วยหาทางหนีออกมาได้ ได้รับการซ่อนตัวโดยผูสนับสนุนที่ภักดี เขาสละการอ้างสิทธิ์ทั้งหมดและเลือกใช้ชีวิตในร่มเงาศาสนา ชิลเดแบต์กับโคลธาร์จึงแบ่งอาณาเขตที่ได้มาได้อย่างอิสระ ขณะเดียวกัน เธอเดริคยึดส่วนแบ่งที่ประกอบด้วยอูแซร์รัวส์, แบร์รี และซ็องส์
พระชนม์ชีพ > สงครามเบอร์กันดีครั้งที่สอง

ใน ค.ศ. 532 ชิลเดแบต์กับโคลธาร์ยึดอโอทัง ทั้งสองไล่ล่าโกโดแมร์ที่ 3 พระอนุชาของซิกิสมุนด์ ที่ได้รับความช่วยเหลือจากพระบิดาและพันธมิตร กษัตริย์ของชาวออสโทรโกธ เธโอเดริคมหาราช
การตายของแอตตาลาริค พระนัดดาและผู้สืบทอดของเธโอเดริคมหาราช ใน ค.ศ. 534 ก่อให้เกิดวิกฤตการสืบทอดต่อในอาณาจักรออสโทรโกธ พันธมิตรของเบอร์กันดี โคลธาร์, เธอเดแบต์ และชิลเดแบต์ฉวยโอกาสบุกอาณาจักรเบอร์กันดีที่ตอนนี้ขาดแคลนการคุ้มกันจากชาวออสโทรโกธ อาณาจักรเบอร์กันดีถูกยึดและแบ่งกันระหว่างผู้ปกครองแฟรงก์สามคน โคลธาร์ได้รับเกรอน็อบ, ดี และเมืองใกล้เคียงอีกหลายแห่ง
พระชนม์ชีพ > สงครามวิซิโกธครั้งแรก

ตลอดหลายปี ชาวสแปนิชวิซิโกธบุกรุกเข้ามาในอาณาเขตของชาวแฟรงก์และได้ยึดเอาดินแดนไปหลายครั้ง โคลวิสได้กอบกู้เอาพวกมันกลับมาและพิชิตอาณาเขตของชาวโกธได้ด้วย โคลธาร์ส่งพระโอรสคนโตไปอ้างสิทธิ์ในดินแดนที่เสียไปอีกครั้ง แม้บางครั้งจะประสบความสำเร็จ แต่ด้วยเหตุผลบางอย่างที่ไม่อาจรู้ได้ พระโอรสคนรองของพระองค์ ยุติการสู้รบและกลับมาบ้าน เธอเดแบต์ คนโต ทำสงครามต่อและยึดฐานที่มั่นดิโอ-เอ็ต-วาลเกเรสและกาเบรียเรส ดินแดนของชาวแฟรงก์ที่สูญเสียไปส่วนใหญ่ได้รับการกู้คืน
พระชนม์ชีพ > สงครามกลางเมือง

โคลธาร์พยายามใช้ประโยชน์จากการล้มป่วยของเธอเดริคในช่วงเวลานี้ พยายามให้ได้มาซึ่งอาณาจักรของพระองค์ด้วยความช่วยเหลือของชิลเดแบต์ ทว่าเธอเดแบต์ที่ยุ่งอยู่กับการคุ้มกันอาร์ลส์รีบกลับมาช่วยเหลือพระบิดา เธอเดริค เธอเดริคสิ้นพระชนม์ไม่กี่วันต่อมา และเธอเดแบต์ที่ได้รับการสนับสนุนโดยขุนนางศักดินาของพระองค์จัดการรักษาอาณาจักรของพระองค์และยับยั้งพระปิตุลาจากการยึดเอาไปได้
ชิลเดแบต์กับเธอเดแบต์ร่วมมือกันทางกองทัพและประกาศสงครามกับโคลธาร์ ทั้งสองเริ่มปราบพระองค์ บีบพระองค์ให้ลี้ภัยเข้าป่าเพื่อคุ้มกันตนจากทั้งสอง ขณะที่โคลธาร์ถูกปิดล้อม พายุโหมกระหน่ำใส่เครื่องมือ ถนน และม้า และกองทัพพันธมิตรแตกกระเจิง ชิลเดแบต์กับเธอเดแบต์ถูกบีบให้ละทิ้งการปิดล้อมและทำสันติภาพกับโคลธาร์
พระชนม์ชีพ > สงครามวิซิโกธครั้งที่ 2

ในฤดูใบไม้ผลิ ค.ศ. 542 ชิลเดแบต์กับโคลธาร์ ร่วมกับโอรสสามคนของพระองค์ นำกองทัพเข้าสู่อีสปาเนียของชาววิซิโกธ พวกพระองค์ยึดเอาปัมโปลนากับซาราโกซ่าแต่สุดท้ายถูกบีบให้ละทิ้งมันหลังจากพื้นที่ส่วนใหญ่ของประเทศถูกพิชิตได้ เนื่องจากกองทัพของกษัตริย์ส่วนใหญ่ยังคงอยู่กับธูดิสและยังมีอำนาจเพียงพอให้แสดงออกมา พวกพระองค์จึงได้รับดินแดนหลักที่อยู่เหนือเทือกเขาพีรินีส์แทน แม้จะไม่มากเท่าที่พวกพระองค์ได้ยึดครองก็ตาม
พระชนม์ชีพ > ชนเผ่าทัสคานี

การฆาตกรรมอามาลาซุนธ่า พระธิดาของเธโอโดริกมหาราช และการฆาตกรรมออโดเฟลด้า พระขนิษฐาของโคลวิสที่ 1 ด้วยน้ำมือของกษัตริย์แห่งทัสคานีเป็นเหตุให้โคสธาร์ข่มขู่จะว่าจะบุกหากพระองค์ไม่ได้รับค่าชดเชย ข้อตกลงเพื่อป้องกันไม่ให้เรื่องดังกล่าวเกิดขึ้นคือกษัตริย์ทัสคานีต้องจ่ายเหรียญทองคำ 50,000 เหรียญ ทว่าชิลเดแบต์กับเธอเดแบต์ได้เข้ามาขัดขวาง ขโมยค่าชดเชยมาและแบ่งกันก่อนจะถึงมือโคลธาร์ แต่ทรัพย์สมบัติของโคลธาร์ยังคงมากกว่าของทั้งชิลเดแบต์และเธอเดแบต์อยู่ดี
พระชนม์ชีพ > การสิ้นพระชนม์ของโคลทิลด์

เมื่อ 3 มิถุนายน  ค.ศ. 548 โคลทิลด์ พระมารดาของโคลธาร์ สิ้นพระชนม์ในเมืองทัวส์ โคลธาร์กับพระเชษฐา ชิลเดแบต์ ย้ายพระศพของพระนางไปทำพิธีศพที่บาซิลิก้าแห่งแซ็งต์อาโพสเติ้ลส์เพื่อฝังเคียงข้างพระสวามีของพระนาง โ๕ลวิสที่ 1 กับนักบุญเจเนเวียฟ
พระชนม์ชีพ > การได้มาซึ่งเม็ตซ์

เธอเดบาลด์ พระปนัดดาของโคลธาร์และพระนัดดาของเธอเดริคผู้ล่วงลับ สิ้นพระชนม์โดยไร้โอรสธิดาใน ค.ศ. 555 โคลธาร์จึงรีบไปที่เม็ตซ์เพื่อยึดเอาอาณาจักรมาจากพระนัดดาผู้ล่วงลับ แต่ภายใต้กฎหมายของชาวซาเลี่ยน พระองค์ต้องแบ่งมันกับพระเชษฐา พระองค์จึงแต่งงานกับวูลด์เทรด ชายาม่ายของเธอเดบาลด์และพระธิดาของกษัตริย์ล็อมบาร์ด วาโช ซึ่งจะรับรองความราบรื่นในการสืบทอดต่ออาณาจักรเกรทเม็ตซ์ และเป็นการผูกมิตรกับชาวล็อมบาร์ดที่สถาปนาตนขึ้นมาตั้งแต่รัชสมัยของเธอเดแบต์ แต่บิชอปประณามการแต่งงานกันในเครือญาติครั้งนี้และบังคับให้โคลธาร์หย่ากับพระนาง พวกบิชอปให้พระนางแต่งงานกับดยุคบาวาเรีย การิบาลด์ เพื่อชดเชยความล้มเหลวในการแต่งงานกับวูลด์เทรด (วาลดราด้า) โคลธาร์ให้โคลซินด์ พระธิดาของพระองค์ แต่งงานกับเจ้าชายล็อมบาร์ดและวาที่กษัตริย์ อัลบวน คงดาต์ โดเมสติคุส ผู้บริหารดูแลใหญ่ของพระราชวังของพระเจ้าเธอเดบาลด์ รักษาตำแหน่งของตนไว้ได้หลังการผนวกอาณาจักนเม็ตซ์
พระชนม์ชีพ > การยอมจำนวนของโอแวญ

โอแวญ ครั้งหนึ่งเคยเป็นมณฑลโรมันที่รุ่งเรืองที่ต่อต้านชาววิซิโกธและชาวแฟรงก์หวังจะหลีกเลี่ยงการถูกทำลายโดยการเสนอความจงรักภักดีให้ เธอเดริคได้ทำลายล้างดินแดนมากมายและปลอบขวัญดินแดนด้วยการแต่งงานกับหญิงชาวกัลโลโรมันลูกหลานของวุฒิสมาชิก เมื่อเธโอเดบาลด์สิ้นพระชนม์ตามที่หวังไว้ โคลธาร์ส่งพระโอรส ชราม ไปยึดเอาพื้นที่มา ในตอนนั้น ชรามได้ควบคุมพื้นที่ที่ใหญ่ขึ้นและปรารถนาจะแยกตัวออกจากพระบิดาอย่างเด็ดขาด เพื่อให้เป็นไปตามที่ต้องการ เขาร่วมมือทางการเมืองกับชิลเดแบต์ที่ส่งเสริมความขัดแย้ง ในตอนนั้นอิทธิพลของเขาขยายอยู่ทั่วปัวติเยร์, ทัวส์, ลิโมฌ, แคลร์มงต์, บูร์ฌ, เลอ ปุย, แจโวล, โรเดซ์, คาฮอร์, อัลบี และตูลูส
พระชนม์ชีพ > สงครามกับชราม

โคลธาร์สู้รบในสงครามกับชาวแซ็กซันอีกครั้ง พระองค์ส่งพระโอรส ชาริแบต์กับกุนแทรม ไปนำกองทัพต่อสู้กับชราม ทั้งสองพระองค์เดินทัพไปโอแวญและลิโมฌและสุดท้ายก็เจอตัวชรามในแซ็งต์-ฌอร์เฌ-นีเกรมงต์ กองทัพของพวกเขาเจอกันที่ตีน "ภูเขาดำ" ที่สองพระองค์เรียกร้องให้ชรามปล่อยมือจากดินแดนที่เป็นของพระบิดา ชรามปฏิเสธ แต่พายุยับยั้งสงครามไว้ ชรามส่งจดหมายไปหาพระเชษฐาพระอนุชาร่วมบิดา แจ้งข่าวผิดๆว่าโคลธาร์สิ้นพระชนม์แล้วด้วยน้ำมือของชาวแซ็กซัน ชาริแบต์กับกุนแทรมรับเดินทัพไปเบอร์กันดี ข่าวลือว่าโคลธาร์สิ้นพระชนม์ในแซ็กโซนีกระจายไปทั่วเกาล์ กระทั่งถึงหูของชิลเดบต์ เป็นไปได้เช่นกันว่าชิลเดแบต์อยู๋เบื้องหลังข่าวลือนี้ ต่อมาชรามฉวยโอกาสขยายอิทธิพลของพระองค์เข้าสู่ชาล็อง-ซูร์-ซุน พระองค์ปิดล้อมเมืองและชนะ ชรามแต่งงานกับชาลด้า ลูกสาวของวิเลียแชร์ (วิลาชาริอุส) เคานต์แห่งเออร์ลียง ที่อยู่ใต้อำนาจของชิลเดแบต์
พระชนม์ชีพ > การรวมฟรานเกียทั้งหมด

เมื่อ 23 ธันวาคม  ค.ศ. 558 ชิลเดแบต์สิ้นพระชนม์โดยไร้โอรสธิดาหลักล้มป่วยมาอย่างยาวนาน เรื่องนี้ทำให้โคลธาร์รวมอาณาจักรแฟรงก์เป็นหนึ่งได้อีกครั้ง เหมือนที่พระบิดา โคลวิส เคยทำได้ และยึดเอาทรัพย์สมบัติของพระเชษฐามา
ข่าวการสิ้นพระชนม์ของชิลเดแบต์เป็นเหตุให้อาณาจักรมากมายรวมกันเป็นหนึ่งภายใต้โคลธาร์ ปารีสที่ต่อสู้กับพระองค์ยอมจำนวนต่อการปกครองของพระองค์ ชรามจึงร้องขอที่ลี้ภัยจากชาวเบรตัน พระองค์ได้ทำข้อตกลงกับพระสัสสุระ วิลาชาริอุส เคานต์แห่งเออร์ลียง แม้พระองค์ในตอนนั้นจะลี้ภัยไปอยู่ในบาซิลิก้าแห่งแซ็งต์มาแต็งแห่งทัวส์ แต่พระองค์ถูกจับและต่อมาถูกเผา "เพื่อชดเชยบาปของประชาชนและเรื่องน่าอับอายที่กระทำผิดโดยวาเลียแชร์และภรรยา" ต่อมาโคลธาร์ฟื้นฟูบาซิลิก้า
พลิกรหัสพิฆาตพยัคฆ์ร้าย 007

"สกายฟอล" เปลี่ยนทางมาที่นี่  สำหรับเพลงนำภาพยนตร์เรื่องนี้ ดูที่ สกายฟอล (เพลง)
| พลิกรหัสพิฆาตพยัคฆ์ร้าย 007 |
| --- | --- |
ใบปิดภาพยนตร์
กำกับ: แซม เมนเดส
เขียนบท: นีล เพอร์วิสรอเบิร์ต เวด จอห์น โลแกน
สร้างจาก: เจมส์ บอนด์ โดย เอียน เฟลมมิง
อำนวยการสร้าง: ไมเคิล จี. วิลสัน บาร์บารา บรอกโคลี
นักแสดงนำ: แดเนียล เครก ฆาบิเอร์ บาร์เดม เรล์ฟ ไฟนส์ นาโอมิ แฮร์ริส เบเรนีส มาร์โลห์ อัลเบิร์ต ฟินนีย์ จูดี เดนช์
กำกับภาพ: โรเจอร์ ดีกินส์
ตัดต่อ: สจ๊วต แบร์ด เคต แบร์ด
ดนตรีประกอบ: ทอมัส นิวแมน
บริษัทผู้สร้าง: อีออนโปรดักชันส์ เมโทร-โกลด์วิน-เมเยอร์ โคลัมเบียพิกเจอส์ 
ผู้จัดจำหน่าย: โซนีพิกเจอร์สรีลีดซิง
วันฉาย:   23 ตุลาคม ค.ศ. 2012 (2012-10-23) (ลอนดอน)  26 ตุลาคม ค.ศ. 2012 (2012-10-26) (สหราชอาณาจักร)  9 พฤศจิกายน ค.ศ. 2012 (2012-11-09) (สหรัฐ) 
ความยาว: 143 นาที
ประเทศ: สหราชอาณาจักร สหรัฐ
ภาษา: อังกฤษ
ทุนสร้าง: 150–200 ล้านดอลลาร์สหรัฐ
ทำเงิน: 1.109 พันล้านดอลลาร์สหรัฐ
พลิกรหัสพิฆาตพยัคฆ์ร้าย 007 (อังกฤษ: Skyfall)  เป็นภาพยนตร์แนวสายลับ ลำดับที่ 23 ในภาพยนตร์ชุดเจมส์ บอนด์, ผลิตโดย อีโอเอ็น โปรดักชันส์ และจัดจำหน่ายโดย เอ็มจีเอ็ม และ โซนี พิกเจอร์ เอ็นเตอร์เทนเมนต์ นำแสดงโดย แดเนียล เครก รับบทเจมส์ บอนด์ เป็นครั้งที่สาม และคาเบียร์ บาร์เดน รับบท ราอูล ซิลวา ตัวร้ายหลักของเรื่อง ภาพยนตร์เรื่องนี้กำกับโดย แซม เมนเดส และเขียนบทโดย  จอห์น โลแกน, เนียล เพอร์วิส และโรเบิร์ด เวด
ภาพยนตร์เรื่องนี้ได้อะเดล นักร้องสาวชาวอังกฤษ มาขับร้องเพลง "สกายฟอล" ประกอบภาพยนตร์ โดยเผยแพร่เมื่อวันที่ 5 ตุลาคม 2012 ซึ่งตรงกับโอกาสครบรอบ 50 ปี พยัคฆ์ร้าย 007 ภาพยนตร์ในชุดตอนแรกออกฉาย
เรื่องย่อ

ที่อิสตันบูล 2 สายลับ MI6 เจมส์ บอนด์ และอีฟ ได้รับภารกิจให้ตามยึดฮาร์ดไดรฟ์ที่บรรจุข้อมูลเกี่ยวกับสายลับ NATO ทุกคนที่แฝงตัวอยู่ในองค์กรก่อการร้ายทั่วโลกคืนมา ทั้งสองได้ไล่ตามพาทริซ นักฆ่าที่ขโมยฮาร์ดไดรฟ์ไป ในระหว่างที่สู้กันบนหลังคารถไฟ บอนด์ถูกยิงและตกลงไปสู่แม่น้ำเบื้องล่าง เมื่อไม่พบศพ บอนด์จึงตกอยู่ในสถานะ "หายสาบสูญ คาดว่าเสียชีวิตแล้ว"
เมื่อภารกิจล้มเหลว M หัวหน้าหน่วยสืบราชการลับ MI6 ได้รับแรงกดดันให้ลาออก หลังจากพบปะกับแกเร็ธ มัลโลรี่ ประธานคณะกรรมการหน่วยข่าวกรองและความมั่นคง ก็เกิดเหตุระเบิดขึ้นที่ศูนย์บัญชาการของ MI6 คร่าชีวิตเจ้าหน้าที่ไป 8 นาย เหตุการณ์เริ่มส่อเค้ารุนแรงขึ้นเมื่อมีการเผยแพร่ข้อมูลในฮาร์ดไดรฟ์ และมีคำขู่ว่าจะเปิดเผยข้อมูลสายลับ 5 นาย ในทุก ๆ สัปดาห์ บอนด์เดินทางกลับมายังลอนดอนเพื่อรับภารกิจ และใช้เศษกระสุนที่ถูกยิงที่ไหล่คราวทำภารกิจที่อิสตันบูล สืบหาพาทริซ และเดินทางตามไปยังเซี่ยงไฮ้
ต่อมา สายลับ NATO 3 นายถูกสังหารหลังตัวตนที่แท้จริงถูกเปิดเผย ที่เซี่ยงไฮ้ บอนด์สู้กับพาทริซอีกครั้ง แต่พาทริซพลัดตกจากอาคารก่อนบอนด์จะทันได้รู้ว่าใครเป็นนายจ้าง หลังตรวจดูกระเป๋าของพาทริซ บอนด์พบชิปแลกเงินของคาสิโนในมาเก๊า ที่นั่น บอนด์ได้พบกับเซเวอรีน และสอบถามเกี่ยวกับนายจ้างของเธอ แต่เซเวอรีนเตือนเขาถึงอันตรายที่จะตามมา บอนด์จึงให้สัญญาว่าเธอเป็นอิสระ หากพาเขาไปพบนายจ้าง ทั้งคู่ขึ้นเรือไปยังเกาะที่ถูกปล่อยร้าง ที่ซึ่งบอนด์ได้พบกับราอูล ซิลวา อดีตสายลับ MI6 ซิลวาฆ่าเซเวอรีน แต่ถูกบอนด์จับกุมด้วยอุปกรณ์ของ Q
เมื่อกลับมายังศูนย์บัญชาการ MI6 แห่งใหม่ Q พยายามจะถอดรหัสแล็ปท็อปของซิลวา แต่กลับกลายเป็นการปลดระบบรักษาความปลอดภัยให้ซิลวาหลบหนี บอนด์ไล่ตามซิลวาที่ปลอมตัวเป็นตำรวจ มุ่งหน้าไปยังที่ประชุมที่มี M เข้าร่วมอยู่ เขาพยายามจะฆ่า M แต่ถูกขัดขวางเสียก่อนโดยอีฟ มัลโลรี่และบอนด์ ทำให้ต้องล่าถอยไปอีกครั้งหนึ่ง บอนด์ตัดสินใจพา M หนีไปยังคฤหาสน์สกายฟอลในสกอตแลนด์ ซึ่งเป็นบ้านของเขาในวัยเด็ก และให้ Q หาวิธีล่อให้ซิลวาตามไปที่นั่น
บอนด์ M และคินเคด ผู้ดูแลคฤหาสน์ ได้ร่วมกันวางกับดักต่าง ๆ ไว้รับมือซิลวา แม้จะมีเพียงอาวุธเบาไม่กี่ชนิด แต่ทั้งสามก็สามารถป้องกันการโจมตีระลอกแรกได้สำเร็จ ในระลอกที่สอง ซิลวามาพร้อมกับเฮลิคอปเตอร์ บอนด์จึงให้คินเคดพา M หนีไปทางอุโมงค์ใต้ดิน ส่วนตนเองอยู่สู้กับซิลวาสักพักก่อนตัดสินใจระเบิดคฤหาสน์ทิ้ง ซิลวาตามคินเคดและ M ไปที่โบสถ์ และร้องขอให้ M ตายไปพร้อม ๆ กับเขา บอนด์ซึ่งมาถึงทันเวลาจัดการกับซิลวา แต่ไม่ทันช่วยชีวิต M ซึ่งทนพิษบาดแผลไม่ไหว สิ้นใจในเวลาต่อมา หลังเหตุการณ์ทั้งหมดยุติ อีฟเข้ารับตำแหน่ง "มิสมันนีเพนนี" เลขานุการของ M ส่วนมัลโลรี่ได้รับตำแหน่ง M คนใหม่แทน
นักแสดง

นักแสดงหลักในเรื่องนี้ได้รับเปิดเผยชื่อในงานแถลงข่าวที่โรงแรมโครินเธีย ในลอนดอน เมื่อวันที่ 3 พฤศจิกายน 2011 ซึ่งตรงกับวันที่ฌอน คอนเนอรีได้รับการประกาศให้รับบทเจมส์ บอนด์ คนแรกในภาพยนตร์ พยัคฆ์ร้าย 007 (Dr. No) เมื่อ 50 ปีที่แล้ว
แดเนี่ยล เครก รับบท นาวาโทเจมส์ บอนด์ สายลับรหัส 007
คาเบียร์ บาร์เดน รับบท ราอูล ซิลวา (ชื่อจริง ทิอาโก้ โรดริเกซ) ตัวร้ายหลักของเรื่อง เคยเป็นอดีตสายลับ MI6 แต่ต่อมากลายเป็นผู้ก่อการร้ายบนโลกไซเบอร์ เพื่อหาทางแก้แค้นคนที่เคยทรยศเขา
จูดี เดนช์ รับบท M หัวหน้าหน่วย MI6
เรล์ฟ ไฟนส์ รับบท พันโทแกเร็ธ "เอ็ม" มัลโลรี่ ประธานคณะกรรมการหน่วยข่าวกรองและความมั่นคง (The Intelligence and Security Committee) เข้าควบคุมและดูแล MI6 หลังภารกิจที่อิสตันบูลล้มเหลวและภายหลังได้รับการแต่งตั้งเป็น "M" คนใหม่
อัลเบิร์ต ฟินนี่ย์ รับบท คินเคด ผู้ดูแลคฤหาสน์สกายฟอล
นาโอมิ แฮร์ริส รับบท อีฟ มันนีเพนนี เจ้าหน้าที่ภาคสนาม อยู่ภายใต้บังคับบัญชาของมัลโลรี่
โรรี่ คินเนียร์ รับบท บิล แทนเนอร์ ผู้ช่วย M
เบเรนีส มาร์โลห์ รับบท เซเวอรีน คนรักของซิลวา สาวบอนด์
เฮเลน แมคโครรี รับบท แคลร์ โดวาร์ รัฐมนตรีอังกฤษ ทำหน้าที่สอบสวน M ในกรณีข้อมูลสายลับรั่วไหล
โอลา ราพาซ รับบท พาทริซ นักฆ่าชาวฝรั่งเศส ทำงานให้ซิลวา
เบน วิชอว์ รับบท Q  หัวหน้าฝ่ายวิจัยและพัฒนาของ MI6
ผลตอบรับ

ได้รับเสียงวิจารณ์ส่วนใหญ่ไปในทางบวก กวาดรายได้จากบ็อกซ์ออฟฟิศมากกว่า 1,100 ล้านเหรียญสหรัฐ ทั่วโลก ส่งผลให้ พลิกรหัสพิฆาตพยัคฆ์ร้าย ติดอันดับภาพยนตร์ที่ทำรายได้สูงที่สุดในหลายสาขา เช่น
อันดับที่ 1 ของภาพยนตร์ที่ทำรายได้สูงที่สุดของภาพยนตร์ชุด เจมส์ บอนด์
อันดับที่ 2 ของภาพยนตร์ที่ทำรายได้สูงที่สุดในปี 2012
อันดับที่ 2 ของภาพยนตร์ที่ทำรายได้สูงที่สุดตลอดกาลในสหราชอาณาจักร
อันดับที่ 2 ของภาพยนตร์ที่ผลิตโดยโซนี พิคเจอส์ที่ทำรายได้สูงที่สุดจากทั่วโลก
อันดับที่ 27 ของภาพยนตร์ที่ทำรายได้สูงที่สุดตลอดกาล
รางวัล

พลิกรหัสพิฆาตพยัคฆ์ร้าย ได้รับรางวัลชนะเลิศต่าง ๆ ประจำปี 2012 ดังนี้
รางวัลออสการ์ (Academy Award)
สาขาเพลงประกอบภาพยนตร์ยอดเยี่ยม (Skyfall)
สาขาลำดับเสียงยอดเยี่ยม (ร่วมกับ Zero Dark Thirty)
ADG Excellence in Production Design Award
สาขาออกแบบการผลิตสำหรับภาพยนตร์ร่วมสมัยยอดเยี่ยม  (เดนนิส แกสเนอร์)
รางวัลบาฟต้า (British Academy Film Awards)
สาขาภาพยนตร์ยอดเยี่ยม
สาขาเพลงประกอบภาพยนตร์ยอดเยี่ยม (โทมัส นิวแมน)
Broadcast Film Critics Association Awards
สาขาภาพยนตร์แอ็คชั่นยอดเยี่ยม
สาขาเพลงประกอบยอดเยี่ยม (Skyfall)
สาขานักแสดงในภาพยนตร์แอ็คชั่นยอดเยี่ยม (แดเนียล เครก)
Empire Awards
สาขาผู้กำกับภาพยนตร์ยอดเยี่ยม (แซม เมนเดส)
สาขาภาพยนตร์ยอดเยี่ยม
รางวัลลูกโลกทองคำ (Golden Globe Award)
สาขาเพลงประกอบภาพยนตร์ยอดเยี่ยม (Skyfall)
รางวัลแกรมมี (Grammy Awards) (ประจำปี 2014)
Best Score Soundtrack for Visual Media (โทมัส นิวแมน)
Best Song Written for Visual Media (Skyfall)
International Film Music Critics Association Awards (ประจำปี 2013)
Best Original Score for an Action/Adventure/Thriller Film (โทมัส นิวแมน)
Jupiter Award
Best International Movie (แซม เมนเดส) (ร่วมกับภาพยนตร์ Ted)
Los Angeles Film Critics Association Awards
สาขากำกับภาพยอดเยี่ยม (โรเจอร์ ดีกินส์)
Satellite Award
สาขานักแสดงสมทบชายยอดเยี่ยม (คาเบียร์ บาร์เดน)
Saturn Awards
Best Action or Adventure Film
Screen Actors Guild Award
Outstanding Performance by a Stunt Ensemble in a Motion Picture